শকুন্তলা দেবী  হচ্ছে ২০২০ সালে মুক্তিপ্রাপ্ত হিন্দি ভাষার আত্মজীবনীমূলক একটি ভারতীয় চলচ্চিত্র যা অনু মেনন কর্তৃক রচিত ও পরিচালিত এবং সনি পিকচার্স নেটওয়ার্ক ইন্ডিয়া ও বিক্রম মালহোত্রার অ্যাবান্ডেনশিয়া এন্টারটেইনমেন্ট কর্তৃক প্রযোজিত হয়েছে। ছবিটিতে বিদ্যা বালান শকুন্তলা দেবীর চরিত্রে অভিনয় করেন, যিনি "মানব কম্পিউটার" নামেও পরিচিত ছিলেন। এছাড়াও অন্যান্য প্রধান চরিত্রে অভিনয় করেছেন যীশু সেনগুপ্ত, সানিয়া মালহোত্রা এবং অমিত সাধ।  ১৬ সেপ্টেম্বর ২০১৯এ ছবিটির মূল শুটিং শুরু হয় এবং ২০ নভেম্বর ২০১৯এ তা সমাপ্ত হয়। ২০২০ সালের ৮ মে ভারতের সিনেমা হলগুলোতে সিনেমাটির মুক্তি পাওয়ার কথা ছিল।   কিন্তু কোভিড-১৯ মহামারীর কারণে তা সম্ভবপর হয় নি। ২০২০ সালের ১৯ জুলাই ফিল্মটি ওটিটি প্ল্যাটফর্ম অ্যামাজন প্রাইম ভিডিওতে বিশ্বজুড়ে প্রচারিত হয়েছিল।    পটভূমি  মানসিক গণনার ক্ষেত্রে অনন্যসাধারণ দক্ষতা সম্পন্ন, বিশ্বখ্যাত গণিতবিদ শকুন্তলা দেবীর জীবনকাহিনীকে কেন্দ্র করে গড়ে ওঠে সিনেমার গল্প। সিনেমাটি যেমন একজন গণিতবিদ হিসেবে দেবীর মেধা ও প্রতিভার প্রতি শ্রদ্ধা নিবেদন করে, ঠিক তেমনই একজন নারী ও  গর্ভধারিণী মা হিসেবে তার মানবিক সত্ত্বাকেও ফুটিয়ে তোলে। মেয়ে অনুপমার সাথে তার সম্পর্কের দৃষ্টিভঙ্গিতে ছবির গল্প এগিয়ে যায় এবং একইসাথে তাদের নিজ নিজ সংগ্রাম এবং আকাঙ্ক্ষাকে পরিস্ফুটিত করে তোলে।   কাস্ট    শকুন্তলা দেবী চরিত্রে বিদ্যা বালান   কিশোরী শকুন্তলা চরিত্রে স্পন্দন চতুর্বেদী   শিশু শকুন্তলা চরিত্রে অরাইনা নন্দ   শকুন্তলার স্বামী, পরিতোষ ব্যানার্জি চরিত্রে যীশু সেনগুপ্ত    শকুন্তলার কন্যা, অনুপমা ব্যানার্জি চরিত্রে সানিয়া মালহোত্রা    তরুণী অনুপমার চরিত্রে চাহাত তেওয়ানি   অনুপমার স্বামী, অজয় অভয় কুমারের চরিত্রে অমিত সাধ    শকুন্তালার বাবা, বিশ্বামিত্র মণি চরিত্রে প্রকাশ বেলাওয়াড়ি    শকুন্তলার মা চরিত্রে ইপশিতা চক্রবর্তী সিং   লন্ডনে শকুন্তলার বাড়িওয়ালী, তারাবাঈ চরিত্রে শীবা চাড্ডা   অনুষ্ঠান সঞ্চালক, মোহন মানহাসের চরিত্রে বিদ্যুৎ গার্গি   শকুন্তলার বোন, শরদা চরিত্রে জিয়া শাহ   অজয়ের মা চরিত্রে রেনুকা শর্মা   ধীরজ চরিত্রে নীল ভূপালম   জ্যাভিয়ের চরিত্রে লুকা কালভানি   মধ্যস্থতাকারী চরিত্রে ল্যান বেইলি   শ্রীনিবাস চরিত্রে অহন নির্বাণ   কার্তার চরিত্রে আদি চুগ   শকুন্তলার আইনজীবী চরিত্রে ফিলিপ রয়   অনুপমার আইনজীবী চরিত্রে জ্যাক ফ্রান্সিস   গোরধন ভাই চরিত্রে সন্তোষ বন্দ্যোপাধ্যায়   মুক্তি  কোভিড-১৯ মহামারীর কারণে চলচ্চিত্রটি সিনেমা হলে মুক্তি দেয়া হয়নি, বরং ৩১ জুলাই ২০২০এ অ্যামাজন প্রাইম ভিডিওতে বিশ্বব্যাপী প্রকাশিত হয়েছিল।   ওটিটি প্ল্যাটফর্মে সিনেমা মুক্তির ব্যাপারে বিদ্যা বালান সামাজিক যোগাযোগ মাধ্যমে তার আনন্দ অভিব্যক্ত করেন।    সঙ্গীত   ফিল্মের সংগীত পরিচালনা করেছেন শচীন-জিগর এবং গানের কথা লিখেছেন বায়ু ও প্রিয়া সরাইয়া রচিত।    সমালোচকদের অভ্যর্থনা  টাইমস অফ ইন্ডিয়ার শ্রীপর্ণা সেনগুপ্ত এই ছবিটিকে পাঁচটির মধ্যে সাড়ে তিনটি তারকা রেটিং দিয়ে বলেছিলেন, "একজন মানব কম্পিউটার যিনি আসল কম্পিউটারের চেয়েও দ্রুত গণনা করতে পারদর্শী, গণিতের সেই বিস্ময়কর প্রতিভাধারীর অসম্ভব সুন্দর জীবনকাহিনী দেখতে দেখতে এর মধ্যে ডুবে যাওয়ার মধ্যেও রয়েছে এক অপার আনন্দ!"  দ্য ইন্ডিয়ান এক্সপ্রেসের শুভ্র গুপ্ত ৩/৫ রেটিং দিয়ে সিনেমাটিকে "একটি বিদ্যা বালান শো" হিসেবে অভিহিত করেন।  এনডিটিভির  শৈবাল চ্যাটার্জির ৩/৫ রেটিং দিয়ে বলেন, " এই সংখ্যা বিদ্যা বালানের ব্যক্তিত্বের সঙ্গে চমৎকারভাবে সামঞ্জস্য স্থাপন করে"।  দ্য গার্ডিয়ানের মাইক ম্যাককাহিল সিনেমাটিকে পাঁচটির মধ্যে তিনটি তারকা রেটিং দিয়ে বলেন, "সিনেমাটি এক প্রজন্মের নারীর অন্যের উপরে তার হতাশাকে প্রক্ষেপণের নাটকীয়তাকে খুবই চমৎকার উপায়ে ফুটিয়ে তুলেছে - তবে তা একইসাথে সজীব, বুদ্ধিমত্তাসম্পন্ন, অকৃত্রিম নারীবাদী বিনোদনকেও বিকশিত করে।"    বহিঃসংযোগ        বলিউড হাঙ্গামায় শকুন্তলা দেবী   অ্যামাজন প্রাইমে শকুন্তলা দেবী  তথ্যসূত্র   বিষয়শ্রেণী:ভারতে নারী সম্পর্কে চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:ভারতীয় জীবনীসংক্রান্ত চলচ্চিত্র বিষয়শ্রেণী:২০২০-এর চলচ্চিত্র বিষয়শ্রেণী:হিন্দি ভাষার চলচ্চিত্র বিষয়শ্রেণী:জীবনীমূলক চলচ্চিত্র বিষয়শ্রেণী:২০২০-এর দশকের হিন্দি ভাষার চলচ্চিত্র বিষয়শ্রেণী:অ্যামাজন প্রাইম ভিডিও মৌলিক চলচ্চিত্র বিষয়শ্রেণী:কলাম্বিয়া পিকচার্সের চলচ্চিত্র বিষয়শ্রেণী:২০২০-এর দশকের জীবনীসংক্রান্ত চলচ্চিত্র